El foment, la defensa i la millora de la qualitat dels productes alimentaris, que gaudeixen d'unes característiques diferencials i de qualitat, ha estat sempre una prioritat de l'Administració.
Per aquest motiu, el Departament d'Agricultura, Ramaderia i Pesca dóna suport als productes alimentaris artesans, productes que gaudeixen d'un distintiu comunitari de denominació d'origen protegida (DOP), indicació geogràfica protegida (IGP), denominació geogràfica (DG) i especialitat tradicional garantida (ETG), els productes de producció integrada i els ecològics, i també els productes que gaudeixen de la marca de qualitat alimentària (Marca Q).
D'acord amb la Llei 14/2003, de 13 de juny, de qualitat agroalimentària, es considera artesania alimentària l'activitat d'elaboració i transformació de productes alimentaris que compleixen els requisits que assenyala la legislació en aquesta matèria i estan subjectes, durant tot el procés productiu, a unes condicions que garanteixen als consumidors un producte final individualitzat, de bona qualitat i amb característiques diferencials obtingudes gràcies a les petites produccions controlades per la intervenció personal artesana.
Les entitats associatives d'artesans, sense ànim de lucre, proporcionen als seus associats assessorament i informació sobre l'adaptació a les noves tecnologies i, al mateix temps, uneixen esforços per assolir objectius comuns que beneficiïn el conjunt d'artesans i augmentin el coneixement de la producció artesanal alimentària entre els consumidors.
Els distintius d'origen i qualitat dels productes agroalimentaris definits als reglaments CE 509/2006 i 510/2006, de 20 de març, CEE 2082/1992, de 14 de juliol i CEE 1576/1989, de 29 de maig, possibiliten la protecció i la valoració dels productes de la terra que presenten característiques diferencials pel seu origen o pels mètodes de producció i/o elaboració.
La potenciació d'aquests productes aconsella buscar noves vies de comercialització i fomentar la comercialització conjunta.
El reconeixement oficial de la qualitat i l'origen de determinats productes constitueix alhora una garantia per al consumidor.
La producció agrària ecològica es pot definir com un conjunt de tècniques agràries que exclouen l'ús de productes químics de síntesi, com fertilitzants, plaguicides o antibiòtics, per tal de preservar el medi ambient, mantenir o augmentar la fertilitat dels sòls i proporcionar aliments amb totes les seves propietats naturals.
La producció integrada, que defineix el Decret 241/2002, de 8 d'octubre, pel qual es regula la producció integrada a Catalunya, és un sistema de producció d'aliments agrícoles amb mètodes que respecten la salut humana i el medi ambient, amb els objectius de minimitzar l'ús de productes agroquímics, optimitzar els mètodes de producció, disminuir els costos de producció, minimitzar els residus i obtenir productes d'alta qualitat.
La marca de qualitat alimentària (Marca Q) és una marca propietat de la Generalitat que s'atorga a productes agroalimentaris que tenen unes característiques diferencials fixades per un reglament específic, que compleixen els graus superiors de les normes de qualitat i que són controlats i certificats per una entitat externa.
El Pla de desenvolupament rural (PDR) preveu, entre les mesures incloses al programa específic de Catalunya, el foment de l'artesania alimentària, les DOP, les IGP, les DG i les ETG, la producció integrada i ecològica i de la Marca Q.
Valorada la conveniència de continuar amb el foment de les actuacions objecte d'ajut, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i en ús de les atribucions que m'han estat conferides,
Aprovar les bases reguladores dels ajuts per al foment de l'artesania alimentària a Catalunya, les denominacions d'origen protegides (DOP), les indicacions geogràfiques protegides (IGP), les denominacions geogràfiques (DG) i les especialitats tradicionals garantides (ETG) de Catalunya, la producció integrada i la producció agrària ecològica i de la marca de qualitat alimentària (Marca Q), les quals es publiquen a l'annex d'aquesta Ordre.
2.1 Convocar els ajuts per al foment de l'artesania alimentària a Catalunya, DOP, IGP, DG i les ETG de Catalunya, la producció integrada i la producció agrària ecològica i la Marca Q corresponents a l'any 2006, per actuacions realitzades des de l'1 de gener de 2006, d'acord amb les bases reguladores, que s'aproven a l'article 1 d'aquesta Ordre.
2.2 El termini de presentació de sol·licituds serà d'un mes a partir de l'endemà de la publicació d'aquesta Ordre al DOGC.
2.3 Els ajuts que estableix aquesta Ordre, tenen el caràcter de cofinançats amb la Unió Europea, d'acord amb el que preveu el Pla de desenvolupament rural (PDR), i aniran a càrrec de la partida pressupostària AG02 D/770000100/6130 dels pressupostos del Departament d'Agricultura, Ramaderia i Pesca, per un import màxim de 300.000 euros.
Aquesta quantitat es desglossa en:
Capítol 2 de l'annex d'aquesta Ordre: 30.000 euros.
Capítol 3 de l'annex d'aquesta Ordre: 195.000 euros.
Capítol 4 de l'annex d'aquesta Ordre: 60.000 euros.
Capítol 5 de l'annex d'aquesta Ordre: 15.000 euros.
Els imports atribuïts a cadascun dels capítols es podran redistribuir en funció de les sol·licituds admeses.
Els crèdits inicials indicats poden modificar-se amb subjecció a la normativa vigent.
Es deroga l'Ordre ARP/134/2005, d'1 d'abril, per la qual s'aproven les bases reguladores dels ajuts per al foment de l'artesania alimentària a Catalunya, les denominacions d'origen protegides, les indicacions geogràfiques protegides, les denominacions geogràfiques, les especialitats tradicionals garantides de Catalunya, la producció integrada i la producció agrària ecològica i de la marca de qualitat alimentària (Marca Q), i es convoquen els corresponents a l'any 2005 (DOGC núm. 4361, de 12.4.2005).
Disposicions generals.1 Règim jurídic
El règim jurídic aplicable als ajuts que regulen aquestes bases l'integren el Reglament CE 509/2006, del Consell, de 20 de març, sobre les especialitats tradicionals garantides dels productes agrícoles i alimentaris (DOUE núm. 93, de 31.3.2006); el Reglament CE 510/2006, del Consell, de 20 de març, sobre la protecció de les indicacions geogràfiques i de les denominacions d'origen dels productes agrícoles i alimentaris (DOUE núm. 93, de 31.3.2006); el Reglament CE 2082/1992, del Consell, de 14 de juliol, sobre certificació de les característiques específiques dels productes agrícoles i alimentaris (DOUE núm. 208, de 24.7.1992); el Reglament CE 1576/1989, del Consell, de 29 de maig, que estableix les normes generals relatives a la definició, designació i presentació de les begudes espirituoses (DOUE núm. 160, de 12.6.1989); el Decret 241/2002, de 8 d'octubre, pel qual es regula la producció integrada a Catalunya (DOGC núm. 3744, de 21.10.2002); el Decret 163/1986, de 26 de maig, sobre l'artesania alimentària (DOGC núm. 703, de 20.6.1986); la Llei 14/2002, de 13 de juny, de qualitat alimentària (DOGC núm. 3915, d'1.7.2002); la Llei 38/2003, de 17 de novembre, general de subvencions (BOE núm. 276, de 18.11.2003); el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992), així com el que disposin les corresponents lleis de pressupostos de la Generalitat de Catalunya..2 Incompatibilitats
Els ajuts concedits per aquesta Ordre són incompatibles amb qualsevol ajut públic concedit per a la mateixa finalitat.
Ajut per al foment de l'artesania alimentària.3 Objecte
Establir una línia d'ajuts per fomentar l'artesania alimentària amb la finalitat de subvencionar les actuacions següents:
a) Les actuacions destinades al foment dels productes artesanals alimentaris.
b) La realització d'estudis de mercat en matèria de productes artesanals alimentaris..4 Beneficiaris
Poden ser beneficiàries d'aquest ajut les entitats associatives d'artesans sense ànim de lucre, que realitzin les activitats que descriu el Decret 163/1986, de 26 de maig, i que estiguin inscrites al registre corresponent de la Generalitat de Catalunya..5 Tipus i quantia dels ajuts
5.1 L'ajut té el caràcter de subvenció directament aplicable a les despeses derivades de les actuacions que preveu l'apartat 3 d'aquest annex.
5.2 L'import dels ajuts podrà arribar a un màxim del 70% en el cas de l'actuació a) i a un màxim del 50% en el cas de l'actuació b) de l'apartat 3 esmentat.
5.3 La quantia de l'ajut es fixa en un import màxim per actuació de 24.040,48 euros..6 Criteris de prioritat i d'atribució
6.1 Les subvencions s'atorgaran d'acord amb l'import que preveu l'apartat 5 d'aquest annex.
a) Els beneficiaris detallats a l'apartat 4 d'aquest annex, que realitzin les activitats d'artesania alimentària lligades a la producció agropecuària.
b) Els beneficiaris detallats a l'apartat 4 d'aquest annex, que tinguin major nombre d'associats.
6.2 D'acord amb els criteris de prioritat establerts a l'apartat anterior, els ajuts es poden reduir proporcionalment, si així ho considera el servei gestor.
Establir una línia d'ajuts per fomentar les DOP, les IGP, les DG i les ETG de Catalunya amb la finalitat de subvencionar les actuacions següents:
a) Les inversions per a l'adquisició o el lloguer, la dotació i el funcionament de la seu social dels beneficiaris.
b) La implantació i certificació del compliment de la norma EN-45011.
d) La realització d'estudis de caracterització dels productes.
e) La millora i el foment de la comercialització d'aquests productes, en els conceptes següents:
f) La realització d'estudis de mercat.
g) Els estudis de projectes de creació de noves DOP, IGP, DG i ETG..8 Beneficiaris
8.1 Poden ser beneficiaris d'aquest ajut:
8.1.1 Els consells reguladors de les DOP, les IGP i les entitats associatives de productors i/o elaboradors, sense ànim de lucre, de productes amb DOP i IGP inscrits al registre comunitari o que tinguin el reconeixement nacional transitori.
8.1.2 Les entitats associatives de productors i/o elaboradors, sense ànim de lucre, de productes amb DG i ETG inscrites al registre comunitari o que tinguin el reconeixement nacional transitori.
8.1.3 Les entitats associatives de productors i/o elaboradors, sense ànim de lucre, que tinguin entre d'altres finalitats l'elaboració de projectes de creació i de reconeixement de noves DOP, IGP, DG i ETG.
En aquest cas, els interessats només podran demanar ajut per a les actuacions previstes al punt f) i/o g) de l'apartat 7 d'aquest annex.
8.2 Les entitats associatives de productors i/o elaboradors esmentats a l'apartat anterior han d'estar inscrites al registre corresponent de la Generalitat de Catalunya..9 Tipus i quantia dels ajuts
9.1 L'ajut té el caràcter de subvenció directament aplicable a les despeses i a les inversions derivades de les actuacions que preveu l'apartat 7 d'aquest annex.
9.2 Per a l'actuació que preveu la lletra a) de l'apartat 7 d'aquest annex, els ajuts s'atorgaran de manera regressiva durant els cinc primers anys del funcionament de la seu social i la quantia serà com a màxim d'un 100%, 80%, 60%, 40% i 20% cada any, respectivament.
En el cas dels consells reguladors de DOP i IGP inscrits al registre comunitari des de fa més de cinc anys, es podran concedir ajuts per al sisè i setè any posterior a la seva inscripció per un import màxim d'un 20% de l'actuació.
9.3 Per a les actuacions que preveu la lletra c) de l'apartat 7 d'aquest annex, els ajuts s'atorgaran de manera regressiva durant els sis primers anys de l'establiment del sistema de control i la quantia serà com a màxim d'un 100%, 90%, 80%, 70%, 60% i 50% cada any, respectivament.
9.4 Per a les actuacions que preveu la lletra e) de l'apartat 7 d'aquest annex, l'import dels ajuts serà com a màxim d'un 70%.
9.5 Per a les actuacions que preveuen les lletres b), d), f) i g) de l'apartat 7 d'aquest annex, l'import dels ajuts serà com a màxim d'un 50% de l'actuació.
I en el cas de la lletra g) se subvencionarà, com a màxim, durant dos anys.
9.6 La quantia màxima de l'ajut per actuació es fixa en els imports màxims següents:
Per a l'actuació que preveu la lletra a): 9.015,18 euros.
Per a l'actuació que preveu la lletra e): 60.000 euros.
Per a la resta d'actuacions: 18.000 euros..10 Criteris de prioritat i d'atribució
10.1 Les subvencions s'atorgaran d'acord amb l'import que preveu l'apartat 9 d'aquest annex.
a) Els consells reguladors i les entitats associatives a què fa referència l'apartat 8.1.1 d'aquest annex, en els quals els productors de base estiguin inscrits als registres corresponents.
b) La resta dels beneficiaris a què fa referència l'apartat 8.1.1 d'aquest annex.
c) La resta de beneficiaris a què fa referència l'apartat 8 d'aquest annex, amb un major nombre d'associats.
10.2 D'acord amb els criteris de prioritat establerts a l'apartat anterior, els ajuts es poden reduir proporcionalment, si així ho considera el servei gestor.
Ajut per al foment de la producció integrada i de la producció agrària ecològica.11 Objecte
Establir una línia d'ajuts per fomentar la producció integrada i la producció agrària ecològica a Catalunya amb la finalitat de subvencionar les actuacions següents:
a) Les inversions per a l'adquisició o el lloguer, la dotació i el funcionament de la seu social.
b) La implantació i la certificació del compliment de la norma EN 45011.
d) La millora i el foment de la comercialització d'aquests productes, en els conceptes següents:
e) La realització d'estudis de mercat en matèria de producció integrada i de producció agrària ecològica..12 Beneficiaris
12.1 Podran ser beneficiaris d'aquests ajuts els consells de la producció integrada i de la producció agrària ecològica respectius i les entitats associatives de productors i/o elaboradors, sense ànim de lucre, d'aliments produïts amb tècniques de producció integrada o de producció agrària ecològica, sempre i quan el 100% dels seus associats estiguin inscrits al registre corresponent del consell respectiu, d'acord amb la normativa vigent.
12.2 Les entitats associatives a què fa referència l'apartat anterior han d'estar inscrites al registre corresponent de la Generalitat de Catalunya..13 Tipus i quantia dels ajuts
13.1 L'ajut té el caràcter de subvenció directament aplicable a les despeses i les inversions que preveu l'apartat 11 d'aquest annex.
13.2 Per a l'actuació que preveu la lletra a) de l'apartat 11 d'aquest annex, els ajuts s'atorgaran de manera regressiva durant els cinc primers anys del funcionament de la seu social i la quantia serà com a màxim d'un 100%, 80%, 60%, 40% i 20% cada any, respectivament.
13.3 En producció ecològica, per a les actuacions que preveu la lletra c) de l'apartat 11 d'aquest annex, la quantia dels ajuts serà com a màxim d'un 100% de les despeses reals del sistema de control i certificació.
13.4 En producció integrada, per a les actuacions que preveu la lletra c) de l'apartat 11 d'aquest annex, els ajuts s'atorgaran de manera regressiva, d'acord amb la quantia següent:
Els ajuts per a les despeses dels controls inicials realitzats durant sis anys per altres organismes responsables de supervisar la utilització del distintiu de qualitat, que seran, com a màxim, d'un 100%, 90%, 80%, 70%, 60% i 50% cada any, respectivament.
13.5 Per a les actuacions que preveu la lletra d) de l'apartat 11 d'aquest annex, l'import dels ajuts serà com a màxim d'un 70% de l'actuació.
13.6 Per a les actuacions que preveuen les lletres b) i e) de l'apartat 11 d'aquest annex, l'import dels ajuts serà com a màxim d'un 50% de l'actuació.
13.7 La quantia màxima dels ajuts per actuació es fixa en els imports màxims següents:
Per a l'actuació que preveu la lletra a): 30.000 euros.
Per a l'actuació que preveu la lletra c): 150.000 euros.
Per a l'actuació que preveu la lletra d): 60.000 euros.
Per a la resta d'actuacions: 18.000 euros..14 Criteris de prioritat i d'atribució
14.1 Les subvencions s'atorgaran d'acord amb l'import que preveu l'apartat 13 d'aquest annex.
a) Els consells reguladors de producció integrada i de producció agrària ecològica.
b) Les entitats associatives de productors i/o elaboradors, sense ànim de lucre, d'aliments produïts amb tècniques de producció integrada o de producció agrària ecològica, descrites a l'apartat 12.1 d'aquest annex.
14.2 D'acord amb els criteris de prioritat establerts a l'apartat anterior, els ajuts es poden reduir proporcionalment, si així ho considera el servei gestor.
Ajut per al foment de la Marca Q.15 Objecte
Establir una línia d'ajuts per fomentar la Marca Q amb la finalitat de subvencionar les actuacions següents:
a) La implantació i la millora dels sistemes de qualitat ISO 9000 i la certificació del seu compliment.
b) Els programes de control de la qualitat del producte.
c) La millora de la imatge, la presentació i la identificació del producte, que seran subvencionables exclusivament en els conceptes següents:
Millora de la imatge: disseny de material divulgatiu amb especial referència a la Marca Q.
Presentació: disseny de material de presentació del producte, amb especial referència a la Marca Q.
Identificació del producte: compra de precintes/etiquetes de canal i peça, i disseny d'etiquetes amb la referència de la Marca Q.
d) Millora i foment de la comercialització d'aquests productes, en els conceptes següents:
e) La realització d'estudis de mercat..16 Beneficiaris
16.1 De les actuacions previstes als punts a), b) i c) de l'apartat 15 d'aquest annex, podran ser beneficiàries les empreses alimentàries inscrites al Registre de marques de qualitat alimentària gestionat pel Departament d'Agricultura, Ramaderia i Pesca.
16.2 De les actuacions previstes als punts d) i e) de l'apartat 15 d'aquest annex, podran ser beneficiàries les entitats associatives de productors, sense ànim de lucre, de productes amb Marca Q inscrites al registre corresponent de la Generalitat de Catalunya..17 Tipus i quantia dels ajuts
17.1 L'ajut té el caràcter de subvenció directament aplicable a les despeses derivades de les actuacions que preveu l'apartat 1 d'aquest capítol.
17.2 En el cas dels beneficiaris que descriu l'apartat 16.1 d'aquest annex, per a les actuacions a) i c) de l'apartat 15, l'import dels ajuts podrà arribar a un màxim del 30%, i per a l'actuació b) de l'apartat 15, l'ajut s'atorgarà de manera regressiva durant els sis primers anys d'establiment del sistema de control i serà, com a màxim, d'un 50%, 40%, 30%, 25%, 20% i 10% cada any, respectivament.
17.3 En el cas de les entitats associatives de productes, que descriu l'apartat 16.2 d'aquest annex, l'import dels ajuts podrà arribar a un màxim del 50% per actuació.
17.4 En el cas de les empreses alimentàries, la quantia de l'ajut es fixa en un import màxim per actuació de 6.010,12 euros.
17.5 En el cas de les entitats associatives de productors, la quantia de l'ajut es fixa en un import màxim per actuació de 24.040,48 euros..18 Criteris de prioritat i d'atribució
18.1 Les subvencions s'atorgaran d'acord amb l'import que preveu l'apartat 17 d'aquest annex.
a) Els beneficiaris detallats a l'apartat 16 d'aquest annex, que estiguin ubicats en zones rurals (Proder i Leader Plus).
b) Els beneficiaris detallats a l'apartat 16 d'aquest annex, que tinguin les seves activitats directament relacionades amb les produccions agropecuàries.
18.2 D'acord als criteris de prioritat establerts a l'apartat anterior, els ajuts es poden reduir proporcionalment, si així ho considera el servei gestor.
Gestió dels ajuts.19 Sol·licituds i documentació
19.1 Les sol·licituds es formalitzaran en l'imprès normalitzat T1 i es presentaran als serveis centrals del Departament d'Agricultura, Ramaderia i Pesca, sens perjudici de fer ús de la resta de mitjans que estableix la Llei 30/1992, de 26 de novembre, en el termini màxim que determina la convocatòria.
19.2 Les sol·licituds s'adreçaran al/a la director/a general de Desenvolupament Rural.
19.3 Els sol·licitants han de facilitar tota la documentació complementària que els sigui requerida pel Departament d'Agricultura, Ramaderia i Pesca.
19.4 A la sol·licitud s'adjuntarà la documentació següent:
a) Fotocòpia del NIF/CIF del/de la sol·licitant o del/de la representant legal.
b) Documentació acreditativa de la personalitat jurídica del/de la sol·licitant:
Les entitats associatives sense ànim de lucre han de presentar fotocòpia dels estatuts degudament registrats en el registre corresponent i, en cas d'una modificació substancial de l'entitat, fotocòpia de la modificació dels estatuts i el certificat actualitzat d'inscripció al registre corresponent de la Generalitat de Catalunya.
En el cas de les entitats associatives de productors i/o elaboradors sense ànim de lucre, d'aliments produïts amb tècniques de producció integrada o de producció agrària ecològica, també han de presentar una declaració del seu representant, que acrediti que els seus associats estan inscrits als registres corresponents dels consells respectius, d'acord amb la normativa vigent.
Pel que fa als consells reguladors no han de presentar cap certificació que acrediti la seva personalitat jurídica, atès que el Departament d'Agricultura, Ramaderia i Pesca ja disposa de la informació.
c) Pel que fa a les empreses alimentàries hauran de presentar, quan escaigui, justificant que acrediti que compleixen la quota de reserva per a la integració social dels/de les minusvàlids/àlides, que estableix la legislació vigent.
d) Compte corrent en què s'ha d'ingressar l'import de la subvenció en l'imprès normalitzat EF13.
e) Memòria detallada de les actuacions per a les quals se sol·licita l'ajut.
f) Pressupost detallat de les actuacions i, en els casos en què la despesa subvencionable superi la quantia de 30.000 euros de cost per execució d'obra, o de 12.000 euros en el supòsit de subministrament de béns d'equip, o prestació de serveis per empreses de consultoria o assistència tècnica, caldrà incorporar tres ofertes de diferents proveïdors, excepte si no hi ha al mercat un nombre suficient d'entitats que ho subministrin, d'acord amb la Llei 38/2003, de 17 de novembre.
En cas que no es triï l'oferta més econòmica o que al mercat no hi hagi un nombre suficient de proveïdors, cal presentar una memòria explicativa que justifiqui la situació.
g) Descripció dels mitjans humans, tècnics i materials propis o contractats per dur a terme l'actuació.
h) Declaració responsable de no estar sotmès a les prohibicions que estableix l'article 13 de la Llei 38/2003, de 17 de novembre.
i) Declaració responsable de no haver sol·licitat o percebut cap altre ajut de les administracions públiques per a la mateixa finalitat.
j) Certificat vigent acreditatiu d'estar al corrent de les obligacions amb la Seguretat Social.
k) Certificat vigent de l'Agència Estatal d'Administració Tributària acreditatiu del fet que el sol·licitant està al corrent de les obligacions tributàries estatals.
Els sol·licitants de l'ajut poden autoritzar el Departament d'Agricultura, Ramaderia i Pesca per a l'obtenció de les dades econòmiques directament de l'Agència Estatal d'Administració Tributària.
En aquest cas no cal l'aportació de la documentació econòmica esmentada, només es farà constar a l'imprès de sol·licitud.
19.5 En cas que algun dels documents detallats a l'apartat anterior estigui disponible a l'Administració de la Generalitat de Catalunya, el sol·licitant de l'ajut té el dret de no presentar-lo, sempre que faci constar la data i l'òrgan o dependència en què va ser presentat, així com el número d'expedient en el qual estigui incorporat, si el coneix, i quan no hagin transcorregut més de cinc anys des de la seva presentació i es confirmi la inexistència de variacions.
En els supòsits d'impossibilitat material d'obtenir el document, l'òrgan competent podrà requerir al sol·licitant que el presenti..20 Tramitació i resolució
20.1 El procediment de concessió de la subvenció es farà en règim de concurrència competitiva.
20.2 El/la director/a general de Desenvolupament Rural resoldrà les sol·licituds presentades, amb la proposta prèvia de la Comissió de valoració que és l'òrgan col·legiat format pel/per la subdirector/a general d'Ajuts al Desenvolupament Rural, el/la subdirector/a general de Qualitat Agroalimentària, el/la subdirector/a general d'Agricultura, el/la cap del Servei de Denominacions i Marques i el/la cap del Servei de Producció Agrícola.
A través del Servei d'Ajuts a les Estructures Agràries i Agroalimentàries, es faran arribar a l'òrgan concedent les diferents propostes realitzades per l'òrgan col·legiat.
20.3 El termini màxim per emetre la resolució de concessió i notificar-la per escrit al/a la sol·licitant serà de sis mesos comptat a partir de la data en què finalitza el termini de presentació de sol·licituds que estableix l'article 2.2.
En cas de manca de resolució expressa la sol·licitud es considera desestimada.
20.4 A la resolució hi figurarà, com a mínim, l'import màxim de l'ajut i les condicions que haurà de complir el beneficiari.
20.5 Contra la resolució del/de la director/a general de Desenvolupament Rural, que no exhaureix la via administrativa, es podrà interposar recurs d'alçada davant el/la conseller/a d'Agricultura, Ramaderia i Pesca en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
20.6 Els/les beneficiaris/àries estan obligats/ades a facilitar tota la informació que els sigui requerida per l'òrgan concedent, la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre.
20.7 La resolució de concessió es pot modificar en cas d'alteració de les condicions que en varen determinar l'atorgament..21 Requisits de les activitats, justificació i pagament
21.1 Les actuacions objecte d'aquest ajut s'han de realitzar i justificar dins el termini establert a la resolució de concessió.
21.2 Per justificar les actuacions realitzades caldrà presentar les factures corresponents amb un comprovant de pagament mitjançant documents originals dels quals també s'adjuntarà una còpia.
Els justificants hauran d'indicar amb tota claredat a quins conceptes del pressupost previst, presentat amb la sol·licitud, es refereixen.
Els/les beneficiaris/àries hauran de portar una comptabilitat analítica de costos referent a l'ajut, que serà susceptible de comprovació per l'Administració.
21.3 El/la beneficiari/ària haurà de presentar un informe detallat de les actuacions realitzades.
21.4 El pagament de la subvenció es realitzarà amb la certificació prèvia dels serveis competents del Departament d'Agricultura, Ramaderia i Pesca conforme l'activitat i la despesa s'ha dut a terme i està degudament justificada..22 Inspecció i incompliment
22.1 El Departament d'Agricultura, Ramaderia i Pesca té la facultat d'inspeccionar les actuacions per a les quals s'ha concedit l'ajut sol·licitat.
22.2 Són causes de nul·litat de la resolució de concessió les que estableix l'article 36 de la Llei 38/2003, de 17 de novembre, general de subvencions.
22.3 També procedirà el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data que s'acordi la procedència del reintegrament, en els casos que estableix l'article 37 de la Llei 38/2003, de 17 de novembre.
22.4 El procediment de reintegrament de subvencions es regirà per les disposicions generals sobre procediments administratius que preveu el títol VI de la Llei 30/1992, de 26 de novembre, sens perjudici de les especialitats que s'estableixen a la Llei 38/2003, de 17 de novembre, i a les seves disposicions de desenvolupament..23 Infraccions i sancions
Sens perjudici de la sanció que preveu l'article 72 del Reglament CE 817/2004, de la Comissió, de 30 d'abril, el règim sancionador aplicable a aquesta línia d'ajuts és el que preveuen la Llei 38/2003, de 17 de novembre, general de subvencions; el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la resta de disposicions normatives que puguin ser d'aplicació.